als_Latn dik_Latn sag_Latn
I pasigurt me Kolumbinë
Fenomeni Ronaldo shpreh besimin në Kombëtaren braziliane, por pranon se kundërshtari ka cilësi të lartë, andaj nuk është fare i sigurt në kualifikimin e mëtejmë.
Politiko
E Premte, 4 Korrik 2014 | 15:25
0 Komente.
Futbollisti që ka shënuar plot 15 gola në kampionatë botërore, ka dhënë vlerësimin e tij për media në ditën që shumë analistë e paralajmërojnë se vendasit mund të përshëndeten me garën.
“Do të vuajmë shumë, sikurse me Kilin, sepse Kolumbia luan vërtetë mirë dhe gjatë garës e kanë shfaqur talentin e James Rodriguez. Ai është një dajlosh i posaqëm. Natyrisht që shpresoj të jemi të suksesshëm, dhe e ka një dozë besimi. Por, nuk jam i sigurt“, deklaroi Ronaldo për Gazetta dello Sport
Ish futbollisti më i mirë në botë poashtu i vlerësoi maksimalisht paraqitjet e bashkëkombësit Neymar, duke thënë se ai i arsyetoi mirë pritshmëritë e publikut.
“Ai e ka edh karakterin për tu bërë kampion i madh, e jo vetëm aftësitë teknike të cilat ia njohim të gjithë. Sonte e gjithë bota do t’a shikojë ndeshjen dhe ai është i qetë, pothuaj i relaksuar. Duhet t’a themi: deri tani ai dhe Messi kanë qenë vendimtar sepse Brazili dhe Argjentina nuk ishin të jashtëzakonshëm si grup, por ata shkuan përpara”, vlerësoi Ronaldo.
E sa i përket çerekfinales tjetër Gjermani-Francë braziliani i konsideron Gjermanët favorit, edhe pse e pranon se do të jetë poashtu një duel i fortë. Kjo ndeshje fillon në ora 18 kurse Brazil-Kolumbi në ora 22.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn